ທ່ານເອກອັກຄະລັດຖະທູດຫວຽດນາມປະຈຳອີນໂດເນເຊຍຍື່ນສານຕາຕັ້ງຢູ່ຕີມໍຕາເວັນອອກ
ທ່ານ ຮ່ວາງແອງຕ໋ວນ ຍື່ນສານຕາຕັ້ງໃຫ້
ທ່ານ Taur Matan Ruak ປະທານທິບໍດີ ຕີມໍຕາເວັນອອກ
(ພາບ: ອິນເຕີແນັດ)
ວັນທີ 27/9, ທ່ານ ຮ່ວາງແອງຕ໋ວນ ເອກອັກຄະລັດຖະທູດຫວຽດນາມ ປະຈຳ ອີນໂດເນເຊຍ, ທັງເປັນຜູ້ຮັບຜິດຊອບໜ້າທີການທູດ ປະຈຳ ຕີມໍຕາເວັນອອກ ໄດ້ຍື່ນສານຕາຕັ້ງ ໃຫ້ທ່ານ Taur Matan Ruak ປະທານທິບໍດີ ສາທາລະນະລັດປະຊາທີປະໄຕ ຕີມໍຕາເວັນອອກ. ທີ່ການຕ້ອນຮັບ ທ່ານ ຮ່ວາງແອງຕ໋ວນ ເອກອັກຄະລັດຖະທູດຫວຽດນາມ ພາຍຫຼັງພິທີຍື່ນສານຕາຕັ້ງ, ທ່ານ ປະທານທິບໍດີ Taur Matan Ruak ໄດ້ຕີລາຄາສູງ ການພົວພັນມິດຕະພາບລະຫວ່າງສອງປະເທດ ດ້ວຍເລື່ອງຫວຽດນາມແມ່ນໜຶ່ງໃນບັນດາປະເທດທີໄດ້ທຳອິດຮັບຮູ້ພື້ນຖານເອກະລາດ ຂອງ ຕີມໍຕາເວັນອອກ, ສະໜັບສະໜູນ ຕີມໍຕາເວັນອອກກາຍເປັນສະມາຊິກຂອງ ອາຊຽນໂດຍໄວ ແລະ ໜູນຊ່ວຍປະຊາຊົນຕີມໍຕາເວັນອອກ ໃນການພັດທະນາເສດຖະກິດປະເທດຊາດ. ທ່ານ ປະທານທິບໍດີ Taur Matan Ruak ຫວັງວ່າ ດ້ວຍຖານະຕຳແໜ່ງເປັນເອກອັກຄະລັດຖະທູດຫວຽດນາມ ປະຈຳ ສາທາລະນະລັດ ອີນໂດເນເຊຍ, ທັງເປັນຜູ້ຮັບຜິດຊອບ ປະຈຳ ສາທາລະນະລັດປະຊາທີປະໄຕ ຕີມໍຕາເວັນອອກ, ທ່ານ ເອກອັກຄະລັດຖະທູດ ຈະເປັນຂົວຕໍ່, ປະກອບສ່ວນເຂົ້າຄວາມປັບປຸງ ແລະ ພັດທະນາການພົວພັນມິດຕະພາບ ລະຫວ່າງລັດຖະບານ ແລະ ປະຊາຊົນສອງປະເທດ ຕີມໍຕາເວັນອອກ ແລະ ຫວຽດນາມ ຢ່າງຕັ້ງໜ້າກ່ວາອີກ.
ໃນໄລຍະເວລາ ຍື່ນສານຕາຕັ້ງ ຢູ່ ຕີມໍຕາເວັນອອກ, ທ່ານ ຮ່ວາງແອງຕ໋ວນ ເອກອັກຄະລັດຖະທູດຫວຽດນາມ ໄດ້ເຂົ້າຢ້ຽມຄຳນັບ ແລະ ມີການເຮັດວຽກກັບ ທ່ານ ລັດຖະມົນຕີກະຊວງການຄ້າ, ອຸດສາຫະກຳ ແລະ ສິ່ງແວດລ້ອມ Constãncio da Pinto ແລະ ທ່ານ Roberto Suarez ຮັກສາການກະຊວງການຕ່າງປະເທດ ແລະ ຮ່ວມມື.
(ແຫຼ່ງຄັດຈາກ VOV)